Source: http://rezeda.blogin.hu/2013/10/31/a-megfelemlites-modszertana/
Timestamp: 2018-06-22 17:10:49+00:00

Document:
A megfélemlítés módszertana | Rezeda világa
Kezdőlap › Egyéb › A megfélemlítés módszertana
A megfélemlítés módszertana
Posted on 2013-10-31 by rezeda	— Nincs hozzászólás ↓
A választások közeledtével a Fidesz mindent bevet, hogy csírájában fojtsa el az őt bíráló hangokat. Most éppen bíróság elé citálják azokat a diákokat, akik a tavasszal úgymond elfoglalták a székházukat, pedig csak a kerítésen belül voltak, és ott mutatták föl csöndben táblájukat, miszerint „Az Alkotmány nem játék”. Álltak ott, nem hangoskodtak, nem gyújtottak fel semmit mint a 2006-os vandálok – akik ellen meg semmiféle eljárás nem indult, sőt lassan már hősök lesznek, az akkori rendőri vezetők meg szintén bíróság előtt vannak -, így valamit ki kellett találni, hogy ezek ellen a békés fiatalok ellen milyen alapon indítsanak eljárást. Ez meglehetősen mókásra – így egyben félelmetesre sikeredett -, mert így szól, hogy félelmet keltettek az arra haladó kisgyermekes anyukákban, kismamákban. Emlékszem a képekre, egy árva kismamát nem lehetett látni ott, ellenben sósavazni kívánó üvöltő CÖF-ös embereket igen. Abszurd ez az egész. Mint ahogyan az is, hogy a Kubatov pártigazgató alkalmazásában álló büntetett előéletű önkéntes székházvédő alak, aki pedig fizikai erőszakot alkalmazva vonszolt el egy diáklányt, az ügyészség szerint nem vétett semmit. Sőt, jót cselekedett a lányt mentette amikor odébb húzkodta, mert az épület életveszélyes.
Még szerencse, hogy ezek a fiatalok egyelőre mókásnak tartják ezt az egészet, és azt mondják, tesznek rá, és nem mennek el a tárgyalásra, sőt, azon gondolkoznak, hogy ők meg a vonszoló alakot, meg a sósavazni kívánó ordibáló öregembert jelentik fel. Meglátjuk, egy dologban bízhatunk, a bíróság eddig még úgy-ahogy tartotta magát az épülő diktatúrában, kérdés az, hogy a helyzet fokozódásával meddig tart ki a becsület, és a jog tisztasága. Bár ez utóbbi ebben az országban irreleváns, a fiúk bármikor, bármilyen törvényt megszavaznak akár egy nap alatt is.
Ezért vagyok kíváncsi arra, mi lesz azzal a törvényjavaslattal, amelyet a napokban nyújtottak be, és amely az újságírókat fenyegeti börtönnel. Jó alkalom volt erre a bajai videó, de ezután minden szerkesztő háromszor is meggondolja, milyen tényfeltáró vagy leleplező anyagot ad le, mert nézzük, mit terveznek, ki mennyit érdemel?
– Egy évet, “aki más, vagy mások becsületének csorbítására alkalmas hang- vagy képfelvételt úgy hoz nyilvánosságra, hogy gondatlanságból nem tud arról, hogy a hang- vagy képfelvétel hamis, hamisított, vagy valótlan tartalmú”
Gyönyörűséges új világunk újabb felemelő fejezete készül, mindent arra kihegyezve, hogy mindenki fogja be a pofáját. Ez nekem valahogyan nem tetszik. Elborzaszt, és öklendezésre késztet, pedig utálok hányni.
Lapzártám után érkezett: Nincs többé ügy – így döntött a Pesti Központi Kerületi Bíróság a Fidesz-székházat (pontosabban annak kertjét) az alkotmány védelmében megszálló demonstrálók ügyében. A rendőrség szabálysértés miatt indított eljárást, ugyanis a szervezet úgy ítélte meg, hoghy a táblákkal protestáló fiatalok visszaéltek a gyülekezési joggal. Ám a bíróság arra jutott, hogy effajta szabálysértést csak közterületen lehet elkövetni, ha ugyan – ám a tüntetők bizonyították, hogy közúton és a járdán nem demonstráltak, a különböző transzparensek csak a Fidesz székház kertjében kerültek elő. Így a bíróság arra jutott, hogy szabálysértés hiányában megszünteti az eljárást.
‹ Két meccs
Heti-hetes? Lőjük le! ›
Tags: bíróság, diákok, fidesz, székház
Jane Doe - Bözsi is elmegy
Haris Gizella - Bözsi is elmegy

References: bíróság 
 bíróság 
 bíróság 
 Bíróság 
 bíróság 
 bíróság